jkorsvik/nowiki_second_scrape_merged huggingface dataset:
Hamgyong

Hamgyong var en av de åtte regionene i Korea i Kongedømmet Joseon. Fra 1896 utgjør området de to nordkoreanske regionene Nord-Hamgyong og Sør-Hamgyong. Området grenser til Kina og Russland i nord, med elva Tumen som grenseelv), Pyongan i vest, i sør av Hwanghae og Gangwon og i øst av Japanhavet. Hamhung, som i dag er Nord-Koreas nest største by var regionhovedstad.
Regionen omfattet Hamgyongfjellene (det brune feltet på kartet til høyre) og kyststripen østenfor mot Japanhavet. Kyststripen er skogkledd og elvene som kommer fra fjellene er korte og bratte. Fjellområdet er ganske høyt, hele 72 topper er over 2000 meter, så de kalles ofte Koreas alper.
Hwanghae

Hwanghae var en av de åtte regionene i Korea i Kongedømmet Korea. I dag utgjør området de to nordkoreanske regionene Nord-Hwanghae og Sør-Hwanghae.
Adjø Las Vegas

Adjø Las Vegas (engelsk originaltittel Leaving Las Vegas) er en amerikansk romantisk dramafilm fra 1995. Manus og regi er ved engelskmannen Mike Figgis. Filmen handler om et kortvarig kjærlighetsforhold mellom en selvmorderisk alkoholiker og en medfølende prostituert i Las Vegas. Hovedrollene blir spilt av Nicolas Cage og Elisabeth Shue. Filmen ble nominert til fire oscarpriser, hvorav Cage vant som beste mannlige skuespiller.


== Handling ==
Filmen handler om Ben Sanderson (spilt av Nicholas Cage), en deprimert, alkoholisert manusforfatter fra Hollywood. Etter å ha mistet jobben og familien på grunn av rusmisbruk, kvitter han seg med alle eiendeler og bestemmer seg for å begå selvmord ved å drikke seg i hjel i Las Vegas. Der møter han den prostituerte servitøren Sera (spilt av Elisabeth Shue), og det oppstår snart et rørende vennskap og en dyp forståelse mellom dem.
Handlingen bygger på  Leaving Las Vegas, en delvis selvbiografisk roman av amerikaneren John O'Brien (1960-1994). Han begikk selvmord like etter at filmingen tok til.


== Rolleliste ==
Nicolas Cage som Ben Sanderson
Elisabeth Shue som Sera
Julian Sands som Yuri Butso
Richard Lewis som Peter
Valeria Golino som Terri


== Priser ==
Mottatte priser:
Oscar for beste mannlige hovedrolle: Nicolas Cage
Golden Globe Award for Best Actor – Motion Picture Drama: Nicolas Cage
Nominasjoner:
Oscar for beste kvinnelige hovedrolle: Elisabeth Shue
Oscar for beste regi: Mike Figgis
Oscar for beste filmatisering: Mike Figgis
Golden Globe Award for Best Director – Motion Picture: Mike Figgis
Golden Globe Award for Best Motion Picture – Drama: Leaving Las Vegas
Golden Globe Award for Best Actress – Motion Picture Drama: Elisabeth Shue


== Eksterne lenker ==
(en) Adjø Las Vegas på Internet Movie Database 
(no) Adjø Las Vegas hos Filmfront 
(sv) Adjø Las Vegas i Svensk Filmdatabas 
(da) Adjø Las Vegas i Danmark Nationale Filminstitut 
(fr) Adjø Las Vegas på Allociné 
(nl) Adjø Las Vegas på MovieMeter 
(en) Adjø Las Vegas på AllMovie 
(en) Adjø Las Vegas på Turner Classic Movies 
(en) Adjø Las Vegas på Rotten Tomatoes 
(en) Adjø Las Vegas på Metacritic
Vulkanisering

Vulkanisering er en kjemisk prosess hvor gummi blir behandlet med høy temperatur og tilsetning av svovel eller andre tilsvarende stoffer. Polymermolekyler bindes til andre polymermolekyler med broer av svovelatomer eller karbon til karbon-bindinger. Resultatet er et hardere og mer slitesterkt materiale som også er mer motstandsdyktig mot kjemiske angrep. 
Prosessen har fått navn etter den romerske ildguden Vulkan.
Mange produkter lages med vulkanisert gummi, blant annet dekk, skosåler, slanger, pucker og mye mer.
Brown mot skolestyret

Brown mot skolestyret (engelsk: Brown v. Board of Education of Topeka) var en banebrytende juridisk dom (347 U.S. 483) den 17. mai 1954 i USAs høyesterett, som etablerte et forbud mot separate skoler for svarte og hvite i USA. 
Dommen opphevet formelt raseskillet i amerikansk utdanning, men det skulle ennå gå en stund innen raseskillet var reelt opphevet, særlig ved universitetene. Likevel ble dommen svært viktig for integreringen i grunnskole og på college-nivå og banet veien for den svarte borgerrettighetsbevegelsen i USA.
Domsslutningen i høyesterett var enstemmig (9-0), anført av Earl Warren. Den viste til rettighetene i Fjortende tillegg til grunnloven. Dommen satte til side rettsregler, lover eller domsslutninger i delstatene der disse tillot raseskilte skoler, og høyesterett satte til side dommen fra saken Plessy mot Ferguson fra 1896.
Saken startet med at den svarte familiefaren, sveiseren og pastoren Oliver Brown gikk til klassesøksmål mot skolestyret i byen Topeka i 1951. Saken gjaldt formelt retten til å skrive inn barna ved hvite skoler som lå nærmere hjemmet enn svarte skoler. NAACP-advokaten Thurgood Marshall fulgte opp saken gjennom hele ankeprosessen, mens de svarte juristene George E. C. Hayes og James Nabrit førte saken i retten.
Forsvarerne viste blant annet til UNESCO-uttalelsen The Race Question fra 1950, som en rekke land hadde sluttet seg til. Dommerne viste også til den svenske økonomen Gunnar Myrdals bok An American Dilemma: The Negro Problem and Modern Democracy (1944).


== Referanser ==


== Litteratur ==
Kluger, Richard (1975): Simple Justice: The History of Brown v. Board of Education and Black America's Struggle for Equality. New York: Knopf. ISBN 0-394-47289-6.
Myrdal, Gunnar (1944): An American Dilemma: The Negro Problem and Modern Democracy. New York: Harper & Row.
Ogletree, Charles J., Jr. (2004): All Deliberate Speed: Reflections on the First Half Century of Brown v. Board of Education. New York: W.W. Norton. ISBN 0-393-05897-2.
Patterson, James T. (2001): Brown v. Board of Education: A Civil Rights Milestone and Its Troubled Legacy. New York: Oxford University Press. ISBN 0-19-515632-3.
Tushnet, Mark (2008): I dissent: Great Opposing Opinions in Landmark Supreme Court Cases. Boston: Beacon Press. s. 133–150. ISBN 978-0-8070-0036-6.
UNESCO (1950): The Race Question


== Eksterne lenker ==
Brown v. Board of Education of Topeka (347 U.S. 483) hos WikiSource
Case Brief for Brown v. Board of Education of Topeka hos Lawnix.com
Case information and transcripts on The Curiae Project
Brown v. Board of Education National Historic Site (US Park Service)
Brother’s Keeper

Brother's Keeper (BK) er et slektsforskningsprogram for Windows utgitt av John Steed fra Michigan i USA. Programmet er oversatt til norsk (bokmål og nynorsk) og flere andre språk. Det støtter import og eksport via GEDCOM-formatet.
Det er et aktivt samarbeid mellom nordiske representanter for å utveksle erfaringer, og på den måten i fellesskap kunne ta opp forhold som berører Norden og Skandinavia. Det finnes dessuten en nordisk e-postliste hvor brukere kan ta opp forhold man lurer på. I tillegg brukes e-postlister til informasjon om nye oppdateringer og lignende. BK er et av programmene som DIS-Norge anbefaler. For programmet finnes det en fadderordning i nesten alle fylker. I tillegg holdes det kurs i bruk av programmet. 
Versjon 6 er nå erstattet med versjon 7. Siste versjon kan alltid lastes ned på vanlig måte. 
I programmet er det innebygd programvare, for å konvertere en database fra BK6 til en database for BK7. En kan ikke direkte konvertere databaser fra BK5 til BK7. En må først i BK5 konvertere fra 5 til 6, og til slutt i BK6 til versjon 7.
Foruten den engelske manualen som følger med programmet, finnes det også en dansk manual. 
I tillegg er det utgitt flere bøker, blant annet Slektsgransking med dataveiledning av Liv Marit Haakenstad, hvor bruken av blant annet Brother's Keeper er beskrevet. 


== Referanser ==


== Eksterne lenker ==
Offisielt nettsted 
(no) Norsk hjemmeside for Brother's Keeper
(no) Faddere for BK
Mesrop Masjtots

Mesrop Masjtots (armensk: Մեսրոպ Մաշտոց) var en armensk lærd. Han sies å ha funnet opp det armenske alfabetet.Han studerte teologi og språk. Han ble munk og arbeidet for å spre evangeliet. Han laget en oversettelse av Det nye testamente og Salomos ordspråk til armensk. Navnet blir også skrevet Mashtotz og Mashtots på norsk.


== Referanser ==
Steindachneridion

Steindachneridion er en gruppe maller. Det er fisk som lever i ferskvann i Sør-Amerika, nærmere bestemt i kystelver i Brasil samt elvene Paraná og Uruguay.
Gruppen inneholder seks nålevende arter og er oppkalt etter Franz Steindachner.
Steindachneridion er store fisk og blir opptil en meter eller mer i lengde. Steindachneridion doceanum blir 42 cm lang, Steindachneridion melanodermatum blir ca. 53 cm og Steindachneridion punctatum blir ca. 70 cm lang.
De har relativt små øyne og hoder. De har lange skjeggtråder.


== Eksterne lenker ==
(en) Steindachneridion – oversikt og omtale av artene i WORMS-databasen 
(en) Steindachneridion i Encyclopedia of Life 
(en) Steindachneridion i Global Biodiversity Information Facility 
(en) Steindachneridion hos ITIS 
(en) Steindachneridion hos NCBI
Legacy Family Tree

Legacy Family Tree (Legacy) er et slektsforskningsprogram for Windows utgitt av Millennia Corporation i Arizona, USA. Programmet er oversatt til bokmål og nynorsk så vel som flere andre språk.
Programmet kommer i en standardversjon som er gratis (freeware) og en deluxe-versjon som man kan kjøpe en nøkkel for å ta i bruk. Legacy er et av programmene som DIS-Norge anbefaler.Legacy Family Tree ble kjøpt opp av MyHeritage den 3. august 2017.


== Referanser ==


== Eksterne lenker ==
Offisielt nettsted 
Norsk nettside om Legacy
Norsk brukerforum
Trådmaller

Trådmaller eller antennemaller (Pimelodidae) er en gruppe maller. 
Det er fisk som lever i ferskvann i Sør- og Mellom-Amerika.
Flere av artene blir store; for eksempel blir Brachyplatystoma filamentosum ca. tre meter lang.
Antennemaller er også navnet på en annen gruppe maller som går ved det vitenskapelige navnet Ancistrus.


== Delgrupper ==

Aguarunichthys
Bagropsis
Bergiaria
Brachyplatystoma
Calophysus
Cheirocerus
Conorynchus
Duopalatinus
Exallodontus
Hemisorubim
Hypophthalmus
Iheringichthys
Leiarius
Luciopimelodus
Megalonema
Parapimelodus
Perrunichthys
Phractocephalus
Pimelodina
Pimelodus
Pinirampus
Platynematichthys
Platysilurus
Platystomatichthys
Propimelodus
Pseudoplatystoma
Rhamdia
Sorubim
Sorubimichthys
Steindachneridion
Zungaro


== Eksterne lenker ==
(en) trådmaller – oversikt og omtale av artene i WORMS-databasen 
(en) trådmaller i Encyclopedia of Life 
(en) trådmaller i Global Biodiversity Information Facility 
(no) trådmaller hos Artsdatabanken 
(en) trådmaller hos Fossilworks 
(en) trådmaller hos ITIS 
(en) trådmaller hos NCBI 
(en) Kategori:Pimelodidae – bilder, video eller lyd på Wikimedia Commons 
Pimelodidae – detaljert informasjon på Wikispecies
Solveig Gunbjørg Jacobsen

Solveig Gunbjørg Jacobsen (født 8. oktober 1913 på Sør-Georgia, død 25. oktober 1996 i Buenos Aires, Argentina) var den første personen til å bli født sør for den antarktiske konvergens. Fødslen ble registrert av den britiske magistraten for Sør-Georgia, James Innes Wilson.Hennes far Fridthjof Jacobsen (1874–1953) flyttet til Sør-Georgia i 1904 for å bli underbestyrer for Grytviken hvalfangststasjon. Fra 1914 til 1921 var han stedets bestyrer. Fridthjof Jacobsens hustru Klara Olette Jacobsen fødte to barn på øya.


== Referanser ==


== Eksterne lenker ==
(en) Jacobsen Valley. SCAR Composite Gazetteer of Antarctica.
Dark Medieval Times

Dark Medieval Times (innspilt 1993, utgitt 1994) er debutalbumet til det norske bandet Satyricon. 


== Historie ==
Satyricon har aldri offentliggjort de autoriserte sangtekstene, på coveret sto det ingen tekster, bare navnet på albumet og gruppen. Albumet ble godt mottatt av publikum og har inspirert mange andre band. Albumet er i dag sett på som en klassiker innen norsk black metal. Albumet har dynamiske og lange akustiske perioder og inspirasjon fra middelalderen. Da dette albumet ble gitt ut var Satyr bare 18 år.


== Produksjon ==
Det oppsto en konflikt under innspillingen av albumet da plateselskapet ikke betalte studioet honoraret sitt. Dette førte til at innspillingen ble stoppet. Plateselskapet ba Satyricon om å vente, noe som var uinteressant for både Satyr og Frost. De brukte sine personlige oppsparte midler, samt lån, og betalte studioet slik at de kunne få spilt inn resten av albumet. Etter dette var det flere plateselskap som tilbød dem kontrakt. Mange av dem ønsket å forandre albumet, noe Satyricon likte dårlig. De valgte istedenfor å slippe platen på et eget plateselskap de kalte Moonfog Productions, med distribusjon fra Tatra Productions.


== Sporliste ==
«Walk the Path of Sorrow» (8:18)
«Dark Medieval Times» (8:11)
«Skyggedans» (3:55)
«Min hyllest til vinterland» (4:29)
«Into the Mighty Forest» (6:18)
«The Dark Castle in the Deep Forest» (6:22)
«Taakeslottet» (5:54)


== Artister ==
Frost – trommer
Satyr – vokal, gitar og bass
Torden – keyboard


== Referanser ==


== Kilder ==
Encyclopaedia Metallum
Plateselskap Moonfog Productions
Satyricon Diskografi


== Eksterne lenker ==
(en) Dark Medieval Times på Discogs 
(en) Dark Medieval Times på MusicBrainz 
(en) Dark Medieval Times på Encyclopaedia Metallum
Fagerfredløs

Fagerfredløs (Lysimachia punctata) er en flerårig plante i fredløsslekten av fredløsfamilien, som kan bli opp til 70 cm høy.  Den har gule blomster med fem halvveis klokkedannende kronblad, som innerst i blomsterbunnen er oransje-rød. Blomstene sitter i de øverste bladhjørnene samt oppover hele toppen av stilken. 

Bladene er mørk grønne, spisse og relativt slanke og lange, og står ofte to og to i en krans om stengelen. Fagerfredløs trives som hageplante og i fuktig mark i skogsbryn og på myr og enger. Den vokser hovedsakelig på Østlandet.
I Norge er fagerfredløs en fremmedart med stort invasjonspotensiale, vurdert til svært høy risiko i Artsdatabanken.Fagerfredløs likner mye på fredløs (Lysimachia vulgaris), men fagerfredløs har mer bladfylte blomsterkranser med blader hele veien opp parallelt med blomstene helt til topps i stilken. Den har også svartprikkede undersider på bladene. Bladene er også mer slankt lansettformede enn hos fredløs. 


== Referanser ==


== Eksterne lenker ==
(en) Fagerfredløs i Encyclopedia of Life 
(en) Fagerfredløs i Global Biodiversity Information Facility 
(no) Fagerfredløs hos Artsdatabanken 
(sv) Fagerfredløs hos Dyntaxa 
(en) Fagerfredløs hos ITIS 
(en) Fagerfredløs hos NCBI 
(en) Fagerfredløs hos The International Plant Names Index 
(en) Fagerfredløs hos Tropicos 
(en) Kategori:Lysimachia punctata – bilder, video eller lyd på Wikimedia Commons 
(en) Lysimachia punctata – galleri av bilder, video eller lyd på Wikimedia Commons 
Lysimachia punctata – detaljert informasjon på Wikispecies
Luz María Serpas de Portillo

Luz María Serpas de Portillo (født 19. august 1961) er en økonom fra El Salvador. Hun var sentralbanksjef for El Salvadors sentralbank fra 2002 til 2009.
Hun har økonomiutdanning fra Universidad Centroamericana "José Simeón Cañas", og har i tillegg hovedfag (postgraduate) innen bedriftsøkonomi fra samme universitet.
Før hun ble sentralbanksjef var hun president for Fondet for stabilisering og styrking av økonomien (Fondo de Saneamiento y Fortalecimiento Financiero), senere ledet hun sentralbankens avdeling som hadde ansvaret for kredittvesenet. Hun har også ledet avdelingen for økonomisk utvikling, og hun har over 16 års erfaring fra sentralbanken. 
Hun ble utnevnt 1. august 2002 av president Francisco Flores. Hennes visesentralbanksjef var også kvinne; Marta Evelyn de Rivera. Hun fortsatte også som visesentralbanksjef under de Portillos etterfølger, Carlos Gerardo Acevedo.


== Referanser ==


== Eksterne lenker ==
Presentasjon på sentralbankens hjemmeside
Fredløsslekten

Fredløsslekten (latin: Lysimachia) er en slekt av flerårige planter i fredløsfamilien.
Blomster 5-7-tallige, kapsel rund.
Artsdatabanken har inkludert de norske slekten nonsblomslekten (Anagallis), skogstjerneslekten (Trientalis)  og strandkrypslekten (Glaux) i fredløsslekten slik at det bare blir en norsk slekt igjen i fredløsfamilienNavnet lysimachia eller lysimachion har vært brukt av Dioskorides, han blandet riktignok sammen fredløs og kattehale. Det tilskrives en av flere med navnet Lysimakchos. Enten var han en general hos Aleksander den store, eller en trakisk konge eller en lege og plantesamler. Direkte oversatt er navnet satt sammen av de greske ordene lysis - oppløsning, frigjøring og mache - kamp, krig. Det norske navnet fredløs er en klossete oversettelse av dette. Det menes altså at plantene har fredsskapende egenskaper.
Norske arter :

Nonsblom Lysimachia arvensis
Flisenonsblom Lysimachia foemina
Pusleblom Lysimachia minima
Skogstjerne Lysimachia europaea
Strandkryp Lysimachia maritima
Fredløs Lysimachia vulgaris
Nikkefredløs Lysimachia ciliata
Skogfredløs Lysimachia nemorum
Krypfredløs Lysimachia nummularia
Fagerfredløs Lysimachia punctata
Gulldusk Lysimachia thyrsiflora


== Referanser ==


== Eksterne lenker ==
(en) Fredløsslekten i Encyclopedia of Life 
(en) Fredløsslekten i Global Biodiversity Information Facility 
(no) Fredløsslekten hos Artsdatabanken 
(sv) Fredløsslekten hos Dyntaxa 
(en) Fredløsslekten hos ITIS 
(en) Fredløsslekten hos NCBI 
(en) Fredløsslekten hos The International Plant Names Index 
(en) Fredløsslekten hos Tropicos 
(en) Kategori:Lysimachia – bilder, video eller lyd på Wikimedia Commons 
(en) Lysimachia – galleri av bilder, video eller lyd på Wikimedia Commons 
Lysimachia – detaljert informasjon på Wikispecies
Francisco Flores

Francisco Guillermo Flores Pérez (født 17. oktober 1959, død 30. januar 2016) var en salvadoransk politiker. Han var president i El Salvador fra 1999 til 2004. Flores representerte partiet Alianza Republicana Nacionalista (ARENA). Han ble i november 2014 satt i husarrest anklaget for korrupsjon.Flores studerte statsvitenskap ved Amherst College i Massachusetts i USA og hadde mastergrad i filosofi fra The World University i Arizona i USA.


== Referanser ==
Kabwe

Kabwe er en by i Zambia. Byen ble grunnlagt i 1904. Zambia Rail har sine verksteder og hovedkvarter i denne byen. I 1921 ble det i denne byen funnet en hodeskalle av et menneske som mest sannsynlig var opptil 200 000 år gammelt.
Gulflatbelg

Gulflatbelg, tidligere kalt gulskolm (Lathyrus pratensis) er en plante i erteknappslekta, i erteblomstfamilien (Fabaceae). Den er 30-60 cm høy, og har klaseliknende stender av inntil 12 gule blomster, som kan minne om blomsterstanden til tiriltunge eller krabbekløver.
Planten er lett kjennelig på de smale og lett hårete, utpreget spisse bladene, som sitter parvis midt på en 5 cm lang bladstengel, og som i fortsettelsen av bladstengelen har en krøllet slyngtråd som er karakteristisk. Bladnervene under bladet er meget tydelige. 
Når blomsten modner, utvikles den til en sort belg.
Gulskolm vokser på fuktig og fruktbar eng, beitemark, i gressbakker og i veigrøfter. Den er sjelden nord for Troms, og finnes opp til om lag 1.050 meter over havet.


== Eksterne lenker ==
(en) Gulflatbelg i Encyclopedia of Life 
(en) Gulflatbelg i Global Biodiversity Information Facility 
(no) Gulflatbelg hos Artsdatabanken 
(sv) Gulflatbelg hos Dyntaxa 
(en) Gulflatbelg hos ITIS 
(en) Gulflatbelg hos NCBI 
(en) Gulflatbelg hos The International Plant Names Index 
(en) Gulflatbelg hos Tropicos 
(en) Kategori:Lathyrus pratensis – bilder, video eller lyd på Wikimedia Commons 
(en) Lathyrus pratensis – galleri av bilder, video eller lyd på Wikimedia Commons 
Lathyrus pratensis – detaljert informasjon på Wikispecies
Koreansk chejudo

Koreansk chejudo eller koreansk jeju-do er en av tre opprinnelig koreanske urhunder, sammen med koreansk jindo og sapsali. I hjemlandet Sør-Korea regners alle tre som nasjonalskatter, men bare de to siste er stambokførte. 
Chejudohund stammer fra øya Jeju (Chejudo), sør for det koreanske fastlandet, og er mindre enn sine to slektninger. Koreansk chejudo er en typisk spisshund av urhundtype. Den er med stor sannsynlighet en etterkommer av asiatisk dingo, men man vet lite om hundens «renhet» i forhold til dette slektskapet i dag. Det finnes imidlertid klare indikasjoner som peker mot et felles opphav med koreansk jindo.Koreansk chejudo er en liten-mellomstor urhundlignende spisshund med kort, glatt og tett tilliggende pels. Pelsen finnes i en rekke farger og kombinasjoner. Halen har buskete behåring på undersiden og bæres i en bue over ryggen. Skulderhøyden er typisk 40-46 cm og vekten normalt 10-18 kg, avhengig av type og kjønn. 
Koreansk chejudo regnes som en nasjonalskatt og brukes ikke som mathund i hjemlandet, der omkring en fjerdepart av befolkningen spiser hundekjøtt.


== Referanser ==
Universidad Centroamericana «José Simeón Cañas»

Universidad Centroamericana «José Simeón Cañas» (UCA) er et universitet i San Salvador i El Salvador.
Universitetet er privat, men nonprofit, og drives av Jesuittordenen. UCA har over 8 000 studenter.


== Se også ==
Liste over universiteter i El Salvador
Mount St. Catherine

Mount St. Catherine er et vulkansk fjell hvis topp er det høyeste punktet på den karibiske øya Grenada. 
Fjellet har en høyde på 840 moh. og er en stratovulkan. Man finner flere varme kilder i området. Mount St. Catherine er den yngste av fem vulkaner som tilsammen utgjør øya.


== Referanser ==


== Eksterne lenker ==
(en) Smithsonian Institution Global Volcanism Program: Mount Saint Catherine
Intermezzo II

Intermezzo II fra 1999 er det norske black metal bandet Satyricon sin andre EP-plate. Låten «I.N.R.I.» er originalt skrevet av bandet Sarcofago, men i denne EPn delvis omskrevet av Satyr.


== Innspillinger ==
«A Moment of Clarity» og  «I.N.R.I.» er spilt inn i Ambience studios, januar 1999, mixset av Mike Hartung.
«Nemesis Divina» er spilt inn i Waterfall studios, januar 1996, mixset av Kai Robøle.
«Blessed from Below» er spilt inn i Thorns facilities, januar 1999.


== Sporliste ==
«A Moment of Clarity» (6:40)
«I.N.R.I.» (2:10)
«Nemesis Divina» (5:15) (Ren Mix versjon)
«Blessed from Below» (6:03)


== Artister ==


== Kilder ==
Encyclopaedia Metallum
Metal Storm
Satyricons diskografi


== Eksterne lenker ==
(en) Intermezzo II på Discogs 
(en) Intermezzo II på MusicBrainz 
(en) Intermezzo II på AllMusic
Vårerteknapp

Vårerteknapp (Lathyrus vernus) er en plante i erteknappslekta, i erteblomstfamilien (Fabaceae). Den er 10-40 cm høy, og har stender av 3-10 purpurrøde eller dypt mørk-rosa blomster som sitter en og en eller i par omvendt oppover stengelen med 1-2 cm mellomrom (såkalt skaftet klase). Stengelen er litt kantete og skjev. Planten mangler klengetråder på blad og stengel.
Blomstene starter purpurrøde, men med modningen blir de blå-lilla eller grønnblå. Når blomsten modner, utvikles den til en brun, 4-6 cm lang frøbelg (skolme) som slynger frøene ut. Planten har mellomgrønne blader som sitter parvis med 2-4 par på hver bladstengel. Bladene er bredt lansettformet eller eggeformet med en spiss brodd i enden. 

Vårerteknapp vokser på frodige og varme plasser i solsiden av skogsbryn, edelløvskog og lunder. Den er utbredt på Østlandet, og vokser spredt opp kysten til Beiarn i Nordland. Øvre grense er om lag 1 000 moh. i Sør-Norge. 
Planten foretrekker fuktig og fruktbar eng, beitemark, i gressbakker og i veigrøfter. Den er sjelden nord for Troms, og finnes opp til om lag 1.050 meter over havet.
Vårerteknapp likner på knollerteknapp (Lathyrus linifolius), men denne er mindre med tydelige vingekanter på stengelen og smale og slanke blader som er mer blågrønne eller grønngrå av farge. Knollerteknapp har heller ikke den dråpeformen på bladene som vårerteknapp ofte har ytterst. Knollerteknapp har dessuten mer blå-fiolette eller grå-lilla blomster som sitter 2-6 i skaftet klase på stengelen. Skolmen hos sistnevnte er svartbrun.


== Eksterne lenker ==
(en) Vårerteknapp i Encyclopedia of Life 
(en) Vårerteknapp i Global Biodiversity Information Facility 
(no) Vårerteknapp hos Artsdatabanken 
(sv) Vårerteknapp hos Dyntaxa 
(en) Vårerteknapp hos ITIS 
(en) Vårerteknapp hos NCBI 
(en) Vårerteknapp hos The International Plant Names Index 
(en) Vårerteknapp hos Tropicos 
(en) Kategori:Lathyrus vernus – bilder, video eller lyd på Wikimedia Commons 
(en) Lathyrus vernus – galleri av bilder, video eller lyd på Wikimedia Commons 
Lathyrus vernus – detaljert informasjon på Wikispecies